b"\n_START_ARTICLE_\nFutbol a Panam\xc3\xa0\n_START_PARAGRAPH_\nEl futbol a Panam\xc3\xa0 \xc3\xa9s organitzat per la Federaci\xc3\xb3n Paname\xc3\xb1a de F\xc3\xbatbol (FEPAFUT). Administra la selecci\xc3\xb3 de futbol de Panam\xc3\xa0 i la lliga panamenya de futbol (ANAPROF). El futbol \xc3\xa9s el segon esport m\xc3\xa9s popular al pa\xc3\xads per darrere del beisbol.\n_START_SECTION_\nHist\xc3\xb2ria\n_START_PARAGRAPH_\nLa primera lliga organitzada al Panam\xc3\xa0 fou la Lliga Isthmian, creada el 1921 amb Standard Oval com a campi\xc3\xb3. El 1925 es cre\xc3\xa0 la Liga Nacional de Football (que cobria els equips de la capital, Ciutat de Panam\xc3\xa0) amb Panam\xc3\xa1 Hardware com a campi\xc3\xb3. El 1933 es cre\xc3\xa0 la Lliga Atl\xc3\xa0ntica, amb la base a la ciutat de Col\xc3\xb3n. Ambdues lligues es fusionaren el 1937, creant la primera lliga estatal. L'any 1988 es cre\xc3\xa0 la lliga professional de futbol del Panam\xc3\xa0. _NEWLINE_La selecci\xc3\xb3 panamenya sempre ha estat de segon nivell dins la regi\xc3\xb3. Els seus majors \xc3\xa8xits arribaren a la d\xc3\xa8cada de 2010, on fou diversos cops finalista de la CONCACAF Gold Cup  i assolint la classificaci\xc3\xb3 per a la Copa del M\xc3\xb3n de futbol de 2018."